《李陵咏》
明代·张楷

李陵入匈奴，自恃将家子。眼空沙漠群，气弱天下士。

转战驱懦兵，贪功入深垒。杀气惨云日，笳鼓昏未已。

苦将死敌争，坐使家声靡。堂堂飞将军，夫岂卫律比。

远意欲有为，偷生以含耻。对案不能食，殊方忍居此。

霜寒塞雁鸣，雪冻白草死。迢遥望妻孥，灭没谁与理。

作者简介：（1398—1460）浙江慈溪人，字式之。永乐二十二年进士。宣德间任监察御史。能辩疑狱。正统五年以荐升陕西按察佥事。再升右佥都御史，监刘聚军，镇压福建邓茂七。又破山寨多处。奉命督徐恭镇压处州叶宗留，进军迟缓，日以置酒赋诗为乐。及闻已平定，进兵争功。还京后被劾罢。